בופאל (מדינה בהודו)

בופאל (באנגלית: Bhopal State; בהינדי: भोपाल राज्य) הייתה מדינה הודית, שהתקיימה בין 1949 ל-1956. המדינה הוקמה מתוך המדינה הנסיכותית בופאל, ואוחדה עם מדינות שכנות ליצירת מאדהיה פרדש ב-1956.

היסטוריה 
לפני עצמאות הודו, המדינה הנסיכותית בופאל הייתה מונרכיה שנשלטה בידי נוואבים ששלטונם עבר בירושה. בעת עצמאות הודו הנסיכויות בהודו הבריטית שוחררו מהתחייבויות האמנה שלהן כלפי הבריטים וקיבלו את הזכות להחליט האם להצטרף לאחת מהדומיניונים החדשים של הודו ופקיסטן. במרץ 1948 הביע הנוואב האחרון את רצונו לשלוט בבופאל כמדינה עצמאית. עם זאת, מרידות נגד שלטונו פרצו בדצמבר 1948, והובילו למעצרם של מנהיגים בולטים. מאוחר יותר שוחררו העצורים הפוליטיים וב-30 באפריל 1949 חתם הנוואב על מסמך הצטרפות לדומיניון של הודו. הנוואב המשיך לנהל את המדינה במהלך מאי 1949, וב-1 ביוני 1949 בופאל עברה לשליטת ממשלת הודו והוכרזה כמדינה ממדרגה C, שתנוהל על ידי נציב ראשי שימונה על ידי נשיא הודו.

במהלך הארגון מחדש של מדינות הודו בשנת 1956, מדינת בופאל שולבה במדינת מאדהיה פאדש, ובירתה, בופאל הוכרזה כבירת המדינה החדשה שהוקמה.

ממשל ופוליטיקה 
הקונגרס הלאומי ההודי זכה בבחירות היחידות שנערכו במדינת בופאל ב-1952. בית הנבחרים היה בן 30 נבחרים, 25 מהם מהקונגרס הלאומי ההודי.

בירת המדינה הייתה בופאל.

הערות שוליים 

הודו: מדינות וטריטוריות איחוד לשעבר
מדינות וטריטוריות שהתפרקו ב-1956
מדינות וטריטוריות שהוקמו ב-1949
מאדהיה פרדש